ابن سعد نے آپ کے لباس کا خاص عنوان باندھا ہے ، گوآپ اچھے کپڑے استعمال فرماتے تھے ؛لیکن اس میں تکلفات کو دخل نہیں ہوتا تھا ، ایسے کپڑوں سے نہایت پرہیز کرتے تھے ، جس سے مزاج میں غرور ، تکبر اورخود بینی کا مادہ پیدا ہوجاتا ہے ، نفط ایک خاص قسم کا رومی کپڑا تھا جو امرائے عرب میں عموماً نہایت مطبوع تھا ؛لیکن انھوں نے اس کو کبھی استعمال نہیں کیا اور نہ اپنی بیویوں کو پہننے دیا ، تمام عمر پائجامہ نہیں پہنا ، صرف شہادت کے وقت ستر کے خیال سے پہن لیا تھا ، عموماً تہ بند باندھا کرتے ، ایک تابعی روایت کرتے ہیں کہ جمعہ کے روز منبر پر ان کو دیکھا تو جوموٹا تہ بندوہ پہنے تھے اس کی قیمت پانچ درہم ( ایک روپیہ ) سے زیادہ نہ تھی ۔
Entity: جمعہ — Type: /time